laion/Wikipedia-Exotic huggingface dataset:
বিবৃদ্ধি

বিশ্বব্রহ্মান্ডের খ-বস্তুসমূহের মধ্যে প্রায়ই সংঘর্ষ হয়। এ ধরনের সংঘর্ষর ফলাফল কি হবে তা নির্ভর করে সংঘর্ষকারী বস্তুদ্বয়ের শক্তির উপর। যদি বস্তুদ্বয়ের শক্তি বেশি হয় তাহলে সংঘর্ষের ফলাফল দাঁড়ায় বিখণ্ডন তথা Fragmentation। অর্থাৎ বস্তুদ্বয় ক্ষুদ্র ক্ষুদ্র কণায় পরিণত হয়। এই ক্ষুদ্র ক্ষুদ্র কণাসমূহের ভর এবং সংখ্যা নির্ভর করে সংঘর্ষের প্রকৃতি এবং আদি বস্তুদ্বয়ের গঠন, ঘনত্ব, দশা এবং ভরের উপর। কিন্তু বস্তুদ্বয়ের ভর যদি কম হয় সেক্ষেত্রে বস্তুদ্বয় একসাথে সেঁটে যায়। এই ঘটনাকেই বিবৃদ্ধি (Accretion) বলে। সাধারণত বিবৃদ্ধি খুব একটি ঘটেনা। প্রথম ঘটনাটিই বেশি ঘটতে দেখা যায়। মহাজাগতিক বস্তুসমূহের নির্দিষ্ট সমাবেশের ভর বণ্টন পরিমাপ করে এর প্রমাণ পাওয়া গেছে। বিবৃদ্ধিকে একটি সূচক S দ্বারা প্রকাশ করা হয়। কোন নির্দিষ্ট ভর m এর চেয়ে ভারি বস্তুসমূহের সংখ্যা m1-s এর সমানুপাতিক। S দুইয়ের চেয়ে ছোট হলে অধিকাংশ ভরই খন্ডিত সমাবেশের ভারি বস্তুসমূহের মধ্যে পাওয়া যায়। আর যদি S দুইয়ের চেয়ে ছোট হয় তবে অধিকাংশ ভর ছোট ছোট খন্ড তৈরি করে। বিবৃদ্ধির জন্য S এর মান ১.৫ থেকে ১.৮৭ এর মধ্যে এবং বিখণ্ডনের জন্য এই মান ২ এর চেয়ে বড় হতে হয়। জ্যোতির্বিজ্ঞান শব্দকোষ - ফারসীম মান্নান মোহাম্মদী (বাংলা একাডেমি কর্তৃক প্রকাশিত)
জোয়াও এন'টিম্বা

জোয়াও ব্যাপটিস্টা এন'টিম্বা (জন্ম ২০শে মার্চ ১৯৬৮, লুবাঙ্গোতে) একজন অ্যাঙ্গোলান দৌড়বীর। তিনি প্রথমে মাঝারিপাল্লার দৌড়বীর হিসাবে শুরু করেন, এবং ১৯৮৮ গ্রীষ্মকালীন অলিম্পিকে ৮০০ মিটার বিভাগে অংশগ্রহণ করেন। ১৫০০ মিটার বিভাগে ১৯৯১ বিশ্ব চ্যাম্পিয়নশিপ, ১৯৯২ গ্রীষ্মকালীন অলিম্পিক, এবং ১৯৯৬ গ্রীষ্মকালীন অলিম্পিকে প্রতিদ্বন্দ্বিতা করেন। এছাড়া ১৯৯৫ সালের IAAF বিশ্ব ইন্ডোর চ্যাম্পিয়নশিপে ৩০০০ মিটার বিভাগেও তিনি অংশ নেন। যদিও এসবের কোনো বিভাগেই তিনি ফাইনালে পৌঁছাতে পারেননি। এরপর তিনি দূরপাল্লার ১০০০০ মিটার দৌড়ে ১৯৯৭, ১৯৯৯ ও ২০০১ বিশ্ব চ্যাম্পিয়নশিপে অংশগ্রহণ করেন। এর মধ্যে ১৯৯৯ সালের বিশ্ব চ্যাম্পিয়নশিপে ত্রয়োদশ স্থান, তার সেরা সাফল্য। ম্যারাথন দৌড়ে তিনি ২০০০, ২০০৪ এবং ২০০৮ সালের পরপর তিনটি অলিম্পিকে অংশগ্রহণ করেন। তিনি ২০০৮ অলিম্পিকের ম্যারাথনে অংশ নিয়ে প্রথম পুরুষ ট্র্যাক ও ফিল্ড বিভাগের প্রতিযোগী হিসাবে ছয়টি অলিম্পিকে প্রতিদ্বন্দ্বিতা করেন। তিনি ছাড়া আর যাঁরা ট্র্যাক ও ফিল্ড বিভাগে ছয়টি অলিম্পিকে অংশ নেন তারা হলেন, মার্লিন ওটি, লিয়া মানোলিউ, টেসা স্যান্ডারসন, এবং মারিয়া মুটোলা। অ্যাঙ্গোলার ৮০০ মিটার, ১০০০ মিটার, ১৫০০ মিটার, ৩০০০ মিটার, ১০০০০ মিটার, অর্ধ-ম্যারাথন ও ম্যারাথনের জাতীয় রেকর্ড এখনো এন'টিম্বার দখলে আছে। জোয়াও এন'টিম্বার আইএএএফ প্রোফাইল (ইংরেজি) "Angolan athletics records"। ৮ জুন ২০০৭ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১২।
অ্যাং লি

অ্যাং লি (জন্ম অক্টোবর ২৩, ১৯৫৪) অস্কার বিজয়ী তাইওয়ানী পরিচালক। ২০০৬ সালে তিনি ব্রোকব্যাক মাউন্টেন চলচ্চিত্রের জন্য শ্রেষ্ঠ পরিচালকের পুরস্কার পান। তিনি ইউনিভার্সিটি অফ ইলিনয় এট আর্বানা-শ্যাম্পেইন এ পড়াশোনা করেছেন। জীবনী প্রবেশদ্বার উইকিমিডিয়া কমন্সে অ্যাং লি সংক্রান্ত মিডিয়া রয়েছে। ইন্টারনেট মুভি ডেটাবেজে অ্যাং লি (ইংরেজি) টার্নার ক্লাসিক মুভিজ ডেটাবেজে অ্যাং লি (ইংরেজি)
সাম্রাজ্য

সাম্রাজ্য (বাংলা উচ্চারণ: [শাম্‌রাজ্‌জো] (শুনুন)) একক ক্ষমতাধর কোন রাজবংশ, রাজা, সম্রাট দ্বারা শাসিত কোন জনসমষ্টি কিংবা একীভূত কোন এলাকা নির্দেশ করে। আধুনিক ভাবে সাম্রাজ্য ধারনাটির গুনগত ও কার্যক্ষমতাগত ভাবে পরিবর্তন এসেছে। পূর্বে সাম্রাজ্য বলতে শুধু মাত্র কোন রাজা কিংবা সম্রাটের একক শাসনকে বুঝানো হত। বর্তমানে সাম্রাজ্য বলতে আধিপত্য বা প্রভাব বিস্তারকে বুঝানো হয়ে থাকে। রাজনৈতিক ভাবে কিংবা সামরিক প্রভাব বিস্তারকে সাম্রাজ্যের গুনগত সঙ্গা নির্দেশে ব্যবহৃত হয়। সাম্রাজ্য হচ্ছে এমনি একটি রাষ্ট্র ব্যবস্থা যেখানে ভিন্ন কোন সংস্কৃতি বা সমাজের রাজনৈতিক-সামরিক প্রভাব অন্য জনগোষ্ঠীর উপর আরোপ করা হয়। এখানে প্রভাব বিস্তার অনেকটা জোর পূর্বক হয়ে থাকে। Howe 2002, পৃ. 30। <!-একগাদা ইংরেজি বহিঃসংযোগ দিবেন না -->
নগর (দ্ব্যর্থতা নিরসন)

নগর বা শহর - নানা পেশার বহুসংখ্যক লোকের আবার ও শিল্প-বাণিজ্যাদির স্থান। নগর (শহর) - ভারতের রাজস্থান রাজ্যের ভরতপুর জেলার একটি শহর ও পৌরসভা এলাকা। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
গায়ত্রী চক্রবর্তী স্পিভাক

গায়ত্রী চক্রবর্তী স্পিভাক (আধ্বব: gaĕòttri t͡ʃɔkkròbòr(t)ti) (জন্ম: ২৪ ফেব্রুয়ারি ১৯৪২) একজন ভারতীয় সাহিত্য সমালোচক, তাত্ত্বিক এবং যুক্তরাষ্ট্রের কলাম্বিয়া বিশ্ববিদ্যালয়ের অধ্যাপক। তার উল্লেখযোগ্য কাজের মধ্যে রয়েছে উত্তর উপনিবেশবাদের সূচনাকারী লেখা “Can the Subaltern Speak?” এবং জাক দেরিদার “De la grammatologie” বইটিকে মূল ফরাসি থেকে ইংরেজি অনুবাদ করা, যেটির ইংরেজি নাম “On Grammatology”; তিনি তার একটি নিবন্ধে এর বাংলা নামকরণ করেছেন “লিপিতত্ত্বপ্রসঙ্গ”। স্পিভাক নিজেকে বাস্তববাদী মার্ক্সীয়–নারীবাদী অবিনির্মাণিক হিসেবে পরিচিত করেন। ১৯৪২ সালের ২৪ ফেব্রুয়ারি ব্রিটিশশাসিত ভারতের কলকাতায় চিকিৎসক ডাঃ পরেশ চন্দ্র এবং শিবানী চক্রবর্তীর কন্যা হিসাবে জন্মগ্রহণ করেন গায়ত্রী চক্রবর্তী। ১৯৫৯ সালে তিনি কলকাতা বিশ্ববিদ্যালয়ের অধীন প্রেসিডেন্সি কলেজ থেকে ইংরেজিতে প্রথম শ্রেণী সম্মানসহ স্নাতক ডিগ্রি অর্জন করেন এবং ইংরেজি ও বাংলা সাহিত্যে স্বর্ণপদক অর্জন করেন। এরপরে তিনি যুক্তরাষ্ট্রের কর্নেল ইউনিভার্সিটিতে লেখাপড়া করেন এবং সেখানে তিনি ইংরেজিতে এমএ এবং তুলনামূলক সাহিত্যে পিএইচডি করেন। ১৯৬০ সালে জনৈক ট্যালবট স্পিভাকের সঙ্গে তিনি সীমিত সময়ের জন্য বিবাহবন্ধনে আবদ্ধ ছিলেন। Columbia faculty profile "Reading Spivak"। The Spivak reader: selected works of Gayatri Chakravorty Spivak। Routledge। ১৯৯৬। পৃষ্ঠা 1–4।
মুহাম্মদ সামসুল হক

মুহাম্মদ সামসুল হক (জন্ম: ১ মার্চ, ১৯২৭ - ) স্বাধীন বাংলা ফুটবল দল এর প্রতিষ্ঠাতা সভাপতি ছিলেন। তিনি ১৯৭১ সালে বাংলাদেশের মুক্তিযুদ্ধে সক্রিয়ভাবে অংশগ্রহণ করেছিলেন। মোঃ সামসুল হক ১৯২৭ সালের ১ মার্চ গাজীপুর জেলার অন্তর্গত কালিয়াকৈর থানাধীন ঠেংঙ্গারবান্দ গ্রামে এক সম্ভ্রান্ত ও ধনাঢ্য মুসলিম পরিবারে জন্মগ্রহণ করেন। মোঃ সামসুল হক ঢাকা বিশ্ববিদ্যালয় থেকে ১৯৫২ সালে রাষ্ট্রবিজ্ঞানে এম.এ ডিগ্রী লাভ করেন এবং ১৯৫৩ সালে আইন শিক্ষা সম্পন্ন করেন। ভাষা আন্দোলন ও ৬ দফা আন্দোলনে অগ্রণী ভূমিকা পালন করায় তাকে বিভিন্ন সময় কারা ভোগ করতে হয়। তিনি মুক্তিযুদ্ধের প্রারম্ভে ১৯৭১ সালের ১৯শে মার্চ জয়দেবপুর ক্যান্টনমেন্টে পাকিস্তানি সামরিক জান্তা কর্তৃক বেঙ্গল রেজিমেন্টের সৈনিকদেরকে ষড়যন্ত্রমূলক উপায়ে নিরস্ত্রীকরণের বিরুদ্ধে প্রতিরোধ গড়ে তুলেন এবং সক্রিয়ভাবে স্বাধীনতা যুদ্ধে অংশ গ্রহণ করেন। জনাব মোঃ সামসুল হক এদেশের একজন প্রবীনতম সমবায়ী। তিনি ঢাকা কেন্দ্রীয় সমবায় ব্যাংকের সাবেক চেয়ারম্যান। তিনি ১৯৫৪ সালে প্রাদেশিক পরিষদে, ১৯৭০ সালে জাতীয় পরিষদে এবং ১৯৭৩ সালে জাতীয় সংসদ সদস্য নির্বাচিত হন। । তিনি ১৯৮৪ সালে গণপ্রজাতন্ত্রী বাংলাদেশ সরকারের তথ্যমন্ত্রীর দায়িত্ব পালন করেন। এছাড়া তিনি বিদেশে বাংলাদেশ সরকারের রাষ্টদূত এর দয়িত্ব পালন করেন।[১] গাজীপুর জেলা তথ্য বাতায়ন [২] টেমপ্লেট:স্বাধীন বাংলা ফুটবল দলের প্রতিষ্ঠাতা সভাপতি
চকবাজার

চকবাজার পুরান ঢাকার চকবাজার থানা অংশে অবস্থিত। একটি জনপ্রিয় বাজার। রমজান মাসে এখানে রকমারি ইফতারের পশরা বসে। কাবাবের কথা আসলেই চকবাজারের নামটিও আসবে। চকবাজারের কাবাব খুব বিখ্যাত। ঢাকার পুরানো বাজারগুলির মধ্যে চকবাজার অন্যতম। চকবাজার বর্তমানে সারা বাংলাদেশের পাইকারী বিক্রেতাদের নির্ভরযোগ্য স্থান। সকল ধরনের পাইকারি মালামাল চকবাজারের সকল রাস্তা, বাড়ি, মার্কেটজুরে রয়েছে। যেমনঃ প্রসাধনী, কাপড়, খেলনা, নিত্য ব্যবহার‍ সামগ্রী, বেকারী প্রণ্য। শিল্প কারখানার কাচামাল। যেমনঃ কেমিক্যাল, মেডিকেল সামগ্রি, হালকা মেশিনারিজ ইত্যাদি। প্লাস্টিক সামগ্র, ভোগ্য পন্য সহ অসংখ্য পন্যের বিশাল পাইকারি বাজার। বন্ধের দিনঃ সরকারি বিধি অনুযায়ী শুক্রবার সারা দিন ও শনিবার অর্ধদিবস বন্দ্ধ থাকে। তবে শনিবার অনেকেই সকাল থেকেই দোকানপাট খুলে থাকে। সপ্তাহের অন্যান্য দিন ভোর থেকে সন্ধ্যা ৮ পর্যন্ত খোলা রাখার সরকারি নির্দেশ থাকলেও পাইকারী বাজারগুলো গভীর রাত পর্যন্তও খোলা থাকে। মুঘল আমলে চকবাজারের পত্তন হয়। মুঘল আমলে সেনাপতি মানসিংহ পূর্ববঙ্গে এসেছিলেন বিদ্রোহ দমন করতে। ১৬০২ সালে তিনি ভাওয়াল থেকে সদর দফতর স্থানান্তর করেছিলেন বর্তমান কেন্দ্রীয় কারাগারের জায়গায়। সেখানেই মুঘল দুর্গ স্থাপিত হয়েছিল। মুঘল দুর্গের পাশেই গড়ে উঠে চকবাজার। তবে একসময় এই চকবাজারকে বহুলোক চৌক বন্দর নামে ডাকতেন। মানসিংহের আমল থেকে চকবাজার যাত্রা শুরু করলেও এটি পূর্ণতা লাভ করেছিল মুর্শীদকুলি খাঁর সময়ে। মুর্শিদ কুলি খাঁর পর ওয়াল্টার সাহেব নতুন করে চকবাজার তৈরি করেন। সে সময় তিনি কোমর পর্যন্ত উঁচু দেওয়াল দিয়ে চকবাজার ঘিরে দিয়েছিলেন এবং বাজারে প্রবেশের জন্য ১৬ টি গেট করে দিয়েছিলেন। এখানে বিশিষ্ঠ ওলী হযরত হাফিয আহমদ জৌনপুরী (রহ) এর মাযার রয়েছে। ১৮৯৯ সালের ২৬ জানুয়ারি ঢাকার সদরঘাটে তার মৃত্যু হয়। চকবাজার শাহী জামে মসজিদের দক্ষিণ পার্শ্বে তার মাযার অবস্থিত। ইফতারের জন্য চকবাজারের বিশেষ সুনাম রয়েছে। বিশ শতকের গোড়ার দিকে যেমন, এখনও তেমনি রমজানে ইফতারীর সময় চকবাজারে প্রচন্ড ভিড় হয়। শায়েস্তা খান নির্মীত ছোট কাটরা (১৮১৭)। শাহ সুজা নির্মীত বড় কাটরা (১৮২৩)। বাজারের দৃশ্য ১৮৮৫। "যে কারণে বিখ্যাত পুরান ঢাকার চকবাজার"। দৈনিক কালের কণ্ঠ। ২০১৯-০২-২১। ২০২০-০৬-১৩ তারিখে মূল থেকে আর্কাইভ করা। সংগ্রহের তারিখ ২০২০-০৬-১৩।  মুনতাসীর মামুন, "ঢাকা: স্মৃতি বিস্মৃতির নগরী", পরিবর্ধিত সংস্করণ, জুলাই ২০০৮, অনন্যা প্রকাশনী, ঢাকা, পৃষ্ঠা ৭৫, আইএসবিএন ৯৮৪-৪১২-১০৪-৩ নাজির হোসেন, "কিংবদন্তির ঢাকা", তৃতীয় সংস্করণ, এপ্রিল ১৯৯৫, থ্রিস্টার কো-অপারেটিভ মালটিপারপাস সোসাইটি লিঃ, ঢাকা, পৃষ্ঠা ৩০৮-৩০৯ আহমদ, হাফিজ। "জৌনপুরী"। বাংলাপিডিয়া। সংগ্রহের তারিখ ২০১৯-১১-১২।
ইন্দিরা রোড

ইন্দিরা রোড, ঢাকা শহরের ফার্মগেট এলাকা সংলগ্ন একটি সড়কের নাম। ইন্দিরা রোড ঢাকাবাসীর কাছে খুবই পরিচিত একটি সড়ক। অনেকের ধারণা ইন্দিরা রোড ভারতের প্রাক্তন প্রধানমন্ত্রী ইন্দিরা গান্ধীর নামে নামকরণ করা হয়েছিল। কিন্তু এবিষয়ে দীর্ঘদিন তেমন কোনো তথ্য আবিস্কৃত হয়নি। তবে এখন ভিন্ন একটি মত প্রচলিত রয়েছে। এই মতটিই সত্য হওয়ার সম্ভাবনা বেশি। বর্তমানে ইন্দিরা রোডটি যে এলাকায় অবস্থিত সেই এলাকায় একসময় বেশ সংখ্যক ধনাঢ্য ব্যক্তি বসবাস করতেন। এদেরই একজন দ্বিজদাস বাবু। দ্বিজদাস বাবু মনিপুর ফার্মের কর্তা ছিলেন। খুব সম্ভবত তা ১৯৩০-এর দশকের দিকে। তার বিরাট বাড়ি ছিল বর্তমান ইন্দিরা রোডে। দ্বিজদাস বাবুর বড় মেয়ে ইন্দিরার অকাল মৃত্যু ঘটেছিল। সেই সময় ইন্দিরার সমাধি বাড়ির ভিতরেই করা হয়েছিল। দ্বিসদাস বাবুর মেয়ে ইন্দিরার নামেই সেই এলাকার রাস্তাটি ইন্দিরা রোড নামে পরিচিতি লাভ করে। মুনতাসীর মামুন, "ঢাকা: স্মৃতি বিস্মৃতির নগরী", পরিবর্ধিত সংস্করণ, জুলাই ২০০৮, অনন্যা প্রকাশনী, ঢাকা, পৃষ্ঠা ৪৭, আইএসবিএন ৯৮৪-৪১২-১০৪-৩ নাজির হোসেন, "কিংবদন্তির ঢাকা", তৃতীয় সংস্করণ, এপ্রিল ১৯৯৫, থ্রিস্টার কো-অপারেটিভ মালটিপারপাস সোসাইটি লিঃ, ঢাকা, পৃষ্ঠা ৩৬৪
পরীবাগ

পরীবাগ ঢাকা শহরের একটি অভিজাত এলাকা। পরীবাগের একটি অংশ হাতির পুল এবং অপর অংশ ময়মনসিংহ রোডের সাথে সংযুক্ত আছে। পরীবাগ এলাকাটির নামকরণ নিয়ে দুইটি মতবাদ প্রচলিত আছে। অনেকের মতে পরীবাগ এলাকার নামকরণ হয়েছে নবাব আহসান উল্লাহর মেয়ে পরীবানুর নামানুসারে। পরীবানু ছিলেন নবাব সলিমুল্লাহর সৎ বোন। এটি ছিল ঢাকার নবাবদের বাগান বাড়ি। তার আগে এলাকাটি হিন্দু জমিদারদের ছিল। নবাব সলিমুল্লাহ হিন্দু জমিদারদের কাছ থেকে এলাকাটি কিনে নিয়েছিলেন। পরীবানুর আবাসস্থল হিসাবে বাগানবাড়িটি পরীবাগ নামে পরিচিতি লাভ করে। আরেকটি মত হলো নবাব সলিমুল্লাহ তার পিতাকে না জানিয়ে পাটনা বেড়াতে গিয়েছিলেন। সেখানে পরী বেগমকে বিয়ে করেছিলেন তিনি। পরী বেগম পরীবাগেই বসবাস করতো বলে এলাকাটির নাম পরীবাগ হয়েছে। মুনতাসীর মামুন, "ঢাকা: স্মৃতি বিস্মৃতির নগরী", পরিবর্ধিত সংস্করণ, জুলাই ২০০৮, অনন্যা প্রকাশনী, ঢাকা, পৃষ্ঠা ১৫২, ISBN 984-412-104-3 নাজির হোসেন, "কিংবদন্তির ঢাকা", তৃতীয় সংস্করণ, এপ্রিল ১৯৯৫, থ্রিস্টার কো-অপারেটিভ মালটিপারপাস সোসাইটি লিঃ, ঢাকা, পৃষ্ঠা ৭৪
যাত্রাবাড়ী থানা

যাত্রাবাড়ী বাংলাদেশের রাজধানী ঢাকার একটি থানা। এটি ঢাকা দক্ষিণ সিটি কর্পোরেশন এলাকায় অবস্থিত। ১৯৫০ সালে যাত্রাবাড়ী ছিল একটি নিভৃত পল্লী। যাত্রাবাড়ী এলাকাটি একসময় ব্রাক্ষ্মণচিরণ মৌজার অন্তর্ভুক্ত ছিল। যাত্রাবাড়ীসহ বিরাট একটি এলাকা ব্রাক্ষ্মণচিরণ নামে পরিচিত ছিল। ব্রাক্ষ্মণচিরণ এলাকার একটি বাড়িতে যাত্রামন্ডপ ছিল। প্রায়ই সেখানে যাত্রাপালা হতো। একমাত্র যাত্রাই ছিল চিত্তবিনোদনের উৎস। তাই যাত্রার প্রতি লোকজনের আগ্রহ ছিল বেশি। যে বাড়িটিতে যাত্রামন্ডপটি অবস্থিত সেটিকে লোকজন তখন যাত্রাবাড়ী নামে ডাকতো। সেই থেকেই এলাকাটির নাম যাত্রাবাড়ী হিসাবে পরিচিত হয়। ঢাকা শহরের একেবারে পাশেই অবস্থিত ছিল যাত্রাবাড়ী। পাকিস্তান আমলেও যাত্রাবাড়ী ছিল নিভৃত পল্লী। তবে সেখানে গ্রামের মতো পরিবেশ ছিল। ফুলকপি, বাঁধাকপি ও অন্যান্য তরকারি প্রচুর ফলতো সেই এলাকায়। তবে যাত্রাবাড়ীর বর্তমান চিত্র সম্পূর্ণই অন্যরকম। সময়ের সাথে সাথে পাল্টে গেছে যাত্রাবাড়ী এলাকার পরিধি। বর্তমানে যাত্রাবাড়ী এলাকাটি উত্তর ও দক্ষিণ যাত্রাবাড়ী নামে দুভাগে পরিচিত হয়ে থাকে। শুধু তাই নয়, মাতুয়াইল ইউনিয়ন, সারুলিয়া ইউনিয়ন, দনিয়া ইউনিয়ন (একাংশ) বাতিল হয়ে বর্তমানে ঢাকা দক্ষিণ সিটি কর্পোরেশনের অন্তর্গত হয়েছে এবং যাত্রাবাড়ী থানা অধীন বর্ধিত এলাকা হচ্ছে শেখদী, কাজলা, মাতুয়াইল মৃধাবাড়ি, কোনাপাড়া, ডগার (একাংশ), মাতুয়াইল দক্ষিণপাড়া, গোবিন্দপুর, কোনাপাড়া, জঙ্গলবাড়ি শরীফপাড়া, কেরানি পাড়া, রায়েরবাগের একাংশ, ভাঙ্গা প্রেস। তা‘মীরুল মিল্লাত কামিল মাদ্রাসা যাত্রাবাড়ী আইডিয়াল স্কুল এন্ড কলেজ শহীদ জিয়া স্কুল এন্ড কলেজ শেখদি আব্দুল্লাহ মোল্লা স্কুল মাতুয়াইল আদর্শ উচ্চ বিদ্যালয় মাতুয়াইল ১নং সরকারি প্রাথমিক বিদ্যালয় মাতুয়াইল দাখিল মাদ্রাসা মাতুয়াইল আব্দুল লতিফ ভুঁইয়া কলেজ বৃহত্তম কবরস্থান : মাতুয়াইল কবরস্থান সংবাদ মাধ্যম : ভাঙ্গা প্রেস এলাকায় ইত্তেফাক পত্রিকার জেনিথ প্যাকেজিং প্রেস, পশ্চিম মাতুয়াইলে জাতীয় সাপ্তাহিক শিকড় সন্ধানে পত্রিকার কার্যালয়। নাজির হোসেন, "কিংবদন্তির ঢাকা", তৃতীয় সংস্করণ, এপ্রিল ১৯৯৫, থ্রিস্টার কো-অপারেটিভ মালটিপারপাস সোসাইটি লিঃ, ঢাকা, পৃষ্ঠা ৩৭২, ৩৭৩ মুনতাসীর মামুন, "ঢাকা: স্মৃতি বিস্মৃতির নগরী", পরিবর্ধিত সংস্করণ, জুলাই ২০০৮, অনন্যা প্রকাশনী, ঢাকা, পৃষ্ঠা ২১৬, ISBN 984-412-104-3
বেইলি রোড

থিয়েটার প্রেমীদের কাছে বেইলি রোড অতি পরিচিত একটি নাম। ঢাকার থিয়েটার চর্চার সাথে এই নামটি গুরুত্বপূর্ণভাবে জড়িয়ে আছে। এটি বাংলাদেশের রাজধানী ঢাকার রমনা থানায় অবস্থিত। বেইলী রোডের নামকরণ নিয়ে বেশ বিতর্ক আছে। মহীশুরের টিপু সুলতান এর সঙ্গে কর্ণেল বেইলী ও সুনাম অর্জন করেছিলেন। এজন্য তার নামানুসারে বেইলী রোডের নামকরণ করা হয়েছে বলে অনেকেই মনে করেন। অন্য ধারনাটি এইচ বেইলীকে ঘিরে। ওয়াহাবী আন্দোলন দমনকালে স্পেশাল বেঙ্গল পুলিশের ডি, আই, জি, এইচ বেইলী উল্লেখযোগ্য ভূমিকা রেখেছিলেন। তার নামানুসারেই বেইলী রোডের নামকরণ হয়েছে বলে কেউ কেউ মনে করেন। বেইলী রোড এলাকায় বাংলাদেশ মহিলা সমিতি মঞ্চ অবস্থিত। সেখানে নিয়মিতভাবে বিভিন্ন গ্রুপের নাটক প্রদর্শিত হয়। তাই বেইলী রোড এলাকাকে নাটকপাড়া(নাটক সরণি) হিসাবে অভিহিত করা হয়। অবশ্য বেইলী রোড নামটি পরিবর্তন করে নাটক স্মরণী রাখা হয়েছে। তবে এখনো লোকজন বেইলী রোড নামেই চিনছে রোডটিকে। বাংলাদেশ মহিলা সমিতি ভিকারুননিসা নূন স্কুল ও কলেজ সিদ্ধেশ্বরী গার্লস কলেজ বাংলাদেশ গার্ল গাইডস অ্যাসোসিয়েশন বেইলী রোড বেইলী রোড বেইলী রোড অফিসার্স ক্লাব অফিসার্স ক্লাব, পার্শ্ব প্রদর্শন বেইলী রোড বেইলী রোড বেইলি রোড অগ্নিকাণ্ড বেইলি রোড ট্র্যাজেডি: রাজউককে ম্যানেজ করে অবৈধভাবে চলছিল ব্যবসা, ইত্তেফাক ২ মার্চ ২০২৪ নাজির হোসেন, "কিংবদন্তির ঢাকা", তৃতীয় সংস্করণ, এপ্রিল ১৯৯৫, থ্রিস্টার কো-অপারেটিভ মালটিপারপাস সোসাইটি লিঃ, ঢাকা, পৃষ্ঠা ৫০
ওলে রয়মা

ওলে রয়মা (ডেনীয় ভাষায়: Ole Rømer) ডেনমার্কের জ্যোতির্বিজ্ঞানী। জন্ম ১৬৪৪ সালের ২৫ সেপ্টেম্বর এবং মৃত্যু ১৭১০ সালের ১৯ সেপ্টেম্বর। রয়মা ডেনমার্কের Aarhus শহরে জন্মগ্রহণ করেন, ইউনিভার্সিটি অফ কোপেনহেগেন এ Thomas এবং Erasmus Bartholin অধীনে পড়াশোনা করেন। এরাসমুস তাকে ট্যুকো ব্রাহে-র পাণ্ডুলিপি সম্পাদনা করতে দিয়েছিলেন এবং তার সাথে বিয়ে দিয়েছিলেন নিজের মেয়েকে। রয়মা বার্থোলিন এবং জঁ পিকার্ডের সাথে Hven গিয়েছিলেন ব্রাহের মানমন্দিরের প্রকৃত অবস্থান খুঁজে বের করার জন্য যাতে তার পর্যবেক্ষণের ফলাফল আরও ভালভাবে বোঝা যায়। জ্যোতির্বিজ্ঞানে তার অবদান অনেক। প্যারিস মানমন্দিরে গিয়ে তিনি তারার অবস্থান নিখুঁতভাবে চিহ্নিত করার জন্য অনেক যন্ত্র বানান এবং ব্যবহার করেন। বৃহস্পতির সবচেয়ে ভেতরের উপগ্রহ আইও এর গ্রহণকাল পরিমাপ করতে গিয়ে নির্ণয় করে ফেলেন আলোর বেগ। তিনি লক্ষ্য করেছিলেন, আইও-র গ্রহণের মধ্যবর্তী সময় পরিবর্তিত হচ্ছে। পরে বুঝতে পারেন দুই গ্রহণের মাঝামাঝি এই সময় পরিবর্তিত হওয়ার কারণ, বৃহস্পতির সাপেক্ষে পৃথিবীর বেগের পরিবর্তন যা ডপলার সরণের জন্ম দেয়। এই সরণ পরিমাপ করে তিনি বের করেন, সূর্য থেকে পৃথিবীতে আলো পৌঁছুতে ১১ মিনিট সময় লাগে। বর্তমানে এই মান ৪৯৯ সেকেন্ড বা ৮ মিনিট ১৯ সেকেন্ড। আইও-র গ্রহণ বিষয়ে রয়মার এই ব্যাখ্যা জোভান্নি কাসিনি এবং রবার্ট হুক বিশ্বাস করেননি। কিন্তু ক্রিস্টিয়ান হাওখেন্স ও আইজ্যাক নিউটন তাকে সমর্থন করেছিলেন। কাসিনি অন্য গ্যালিলীয় উপগ্রহগুলোর মাধ্যমে এই পরীক্ষার পুনরাবৃত্তি করতে পারেননি। আর হুক তো লিখেছিলেন, "আলো এত দ্রতগামী যে কল্পনাকে হার মানায়। অন্তত এটা তো নিশ্চিত করে বলা যায় যে, পৃথিবীর ব্যসের সমান দূরত্ব (৮০০০ মাইল) পরিভ্রমণ করতে আলোর ১ সেকেন্ডের চেয়েও কম সময় লাগে, যে সময়ে ১ থেকে ৪ পর্যন্ত গুণেও শেষ করা সম্ভব না। যে এত দ্রুত সে তাৎক্ষণিকভাবেই এক জায়গা থেকে আরেক জায়গায় পৌঁছে যায়, এটা বলতে বাঁধা কোথায় আমার মাথায় আসে না।" রয়মা কোপেনহেগেনে জ্যোতির্বিজ্ঞান ও গণিতের অধ্যাপক হয়েছিলেন, তারও পরে ডেনমার্কের রাজা ক্রিস্টিয়ান ৫ ও ফ্রেডেরিক ৪ এর রাজ-জ্যোতির্বিদ হন। তিনি কোপেনহেগেন মানমন্দিরের পরিচালকও ছিলেন। এছাড়া ডেনমার্কের রাষ্ট্রীয় কাজেও তার অবদান ছিল, দেশজুড়ে পরিমাপ ব্যবস্থার সংস্কার করেছিলেন তিনি। Rømer [Römer, Roemer], Ole [Olaf] Christensen, Encyclopedia of Astronomy and Astrophysics
কেইট মিলেট

কেইট মিলেট (১৪ সেপ্টেম্বর ১৯৩৪-৬ সেপ্টেম্বর ২০১৭) মার্কিন নারীবাদী লেখক ও সমাজকর্মী। ১৯৭০ সালে প্রকাশিত তার বই সেক্সুয়াল পলিটিক্স (Sexual Politics) তাকে আন্তর্জাতিক খ্যাতি এনে দেয়। Sehgal, Parul; Genzlinger, Neil (২০১৭-০৯-০৬)। "Kate Millett, Ground-Breaking Feminist Writer, Is Dead at 82"। The New York Times (ইংরেজি ভাষায়)। আইএসএসএন 0362-4331। সংগ্রহের তারিখ ২০২০-০৭-০৭।  দাপ্তরিক ওয়েবসাইট ইন্টারনেট মুভি ডেটাবেজে কেইট মিলেট (ইংরেজি)
গজকচ্ছপ

গজকচ্ছপ, মহাভারতের একটি আখ্যানাংশ। গজ বা হাতি ও কচ্ছপ পূর্বজন্মের বিবাদপরায়ণ অভিশপ্ত দুই ভাই। পরস্পরের অভিশাপে তাদের একজন গজ ও অন্য জন কচ্ছপে পরিণত হন —এ নিয়েই এই অংশের কাহিনী আবর্তিত। বিভাবসু নামে ক্রুদ্ধ স্বভাবের এক মহর্ষি ছিলেন। তার ছোট ভাইয়ের নাম ছিল মহাতপা সুপ্রতিক। সুপ্রতিক বড় ভাই বিভাবসুর সঙ্গে একত্রে বাস করতে অসম্মতি জানিয়ে ধন-সম্পদ ভাগ করে দিতে বললে বিভাবসু তাকে অভিশাপ দেন যে, 'তুমি গজ বা হস্তি হও '। তখন সুপ্রতীকও বিভাবসুকে পাল্টা শাপ দেন যে 'তুমি কচ্ছপ হও '। তারপর তারা গজ ও কচ্ছপে পরিণত হন এবং পূর্বশত্রুতাবশে পরস্পর বিদ্বেষভাবাপন্ন হয়ে ওঠেন। এক সরবরে তারা বহুকাল যুদ্ধরত ছিলেন। তাদের সেই রুদ্ররূপ ও আক্রমণ ভয়ঙ্কর এবং অমঙ্গলজনক। গজকচ্ছপের যুদ্ধ প্রবাদতুল্য কথাটি এই কাহিনী থেকেই এসেছে। এদিকে অমৃত আহরণের জন্য গরুড় স্বর্গগমণকালে প্রচন্ড ক্ষুধার্ত হয়ে পড়লে পিতা কশ্যপের কাছে খাদ্য প্রার্থনা করেন। কশ্যপ তাকে নিকটস্থ সরবরে যুদ্ধরত গজকচ্ছপকে খেয়ে ফেলতে বলেন। পিতার নির্দেশে গরুড় এক নখে গজকে ও অপর নখে কচ্ছপকে তুলে এনে জনমানবহীন এক পর্বতশৃঙ্গে বসে খেয়ে ফেলেন।
যোজনী

রসায়নে একটি মৌলের যোজ্যতা বা যোজনী হল রাসায়নিক যৌগ বা অণু তৈরি করার সময় অন্যান্য পরমাণুর সাথে এর সমন্বয়ে ধারণক্ষমতার পরিমাপ। অণু গঠনকালে কোনো মৌলের একটি পরমাণুর সাথে অপর একটি মৌলের কোনো পরমাণু  যুক্ত হবার সামর্থ্যকেই যোজনী বলে। আবার অন্যভাবে বলা যায়, কোন মৌলের একটি পরমাণু যতগুলো হাইড্রোজেন (H) অথবা তার সমতুল্য (যেমন: ক্লোরিন (Cl), সোডিয়াম (Na) ইত্যাদি) অন্য মৌলের যত সংখ্যক পরমাণুর সাথে সংযুক্ত হতে পারে তাকে যোজনী বলে। নোট:- হাইড্রোজেনের যোজনী সবসময় ১ ধরা হয়। অন্যদিকে ক্লোরিনের একটি পরমাণু হাইড্রোজেনের একটি পরমাণুর সাথে মিলে HCl গঠন করে বলে ক্লোরিনের যোজনীও ১, কেননা এটি কেবল একটি হাইড্রোজেনের সাথে যুক্ত হয়েছে। আবার একটি সোডিয়াম (Na) পরমাণু একটি এবং কেবল একটি ক্লোরিন (Cl) পরমাণুর সাথে মিলে NaCl (সোডিয়াম ক্লোরাইড বা খাদ্য লবণ) গঠন করে বলে সোডিয়ামের যোজনীও ১। মিথেন (CH4) এ কার্বনের (C) যোজনী ৪। কেননা কার্বন (C) ৪টি হাইড্রোজেন (H) পরমাণুর সাথে যুক্ত হয়েছে। তেমনিভাবে পানিতে/জলে (H2O) অক্সিজেনের যোজনী ২। কারণ এখানে অক্সিজেন দুটো হাইড্রোজেনের সাথে যুক্ত। আবার, SO3 (সালফার ট্রাই অক্সাইড) যৌগে সালফারের যোজনী ৬, কেননা এখানে একটি সালফার তিনটি অক্সিজেনের সাথে যুক্ত। আমরা জানি, অক্সিজেনের যোজনী ২ এবং তিনটি অক্সিজেন মোট (৩×২)=৬ টি হাইড্রোজেনের সাথে যুক্ত হতে পারে। অর্থাৎ, আপাতদৃষ্টিতে একটি সালফার ৬ টি হাইড্রোজের সাথে যুক্ত হতে পারবে বিধায় এর যোজনী ৬। ইলেকট্রনীয় ধারণায় যোজনী: যৌগ গঠন কালে কোন একটি পরমানু বা মূলক অপর একটি পরমানু বা মূলক হতে যে কয়টি ইলেকট্রন গ্রহণ করে বা প্রদান করে তাই তার যোজ্যতা বা যোজনী। যেমন বলা যায়, ক্যালসিয়াম ক্লোরাইড (CaCl2) লবণ গঠন কালে ক্যালসিয়াম(Ca) তার শেষোক্ত ২ টি ইলেকট্রন দান করে তাই ক্যালসিয়ামের যোজনী ২ অন্যদিকে এই দানকৃত ২ টি ইলেকট্রন ২ টি ক্লোরিন গ্রহণ করে তাই ক্লোরিন এর যোজনী এক। বিঃ দ্রঃ শুধুমাত্র যে গ্রহণ বা বর্জন ই ঘটবে এমন না শেয়ার ও হতে পারে। (সমযোজী বন্ধনে আবদ্ধ যৌগের ক্ষেত্র) যোজনীর আরো এক প্রকার ধারণা আছে। এই ধারণাটি কোয়ান্টাম সংখ্যা সম্পর্কিত। পাশাপাশি ইলেকট্রন বিন্যাস (হুন্ডের নীতি) জানতে হবে। এছারা মৌলের সংকরায়ণও যোজনীর ক্ষেত্রে গুরুত্বপূর্ণ ভূমিকা রাখে। ধারণাটি হল কোন মৌলের ইলেকট্রন বিন্যাসে সর্বশেষ কক্ষপথে যত সংখ্যক বিজোড় ইলেকট্রন থাকে তাকে ঐ মৌলের যোজনী বা যোজ্যতা বলে। উদাহরণস্বরূপ, সোডিয়াম(Na) পরমাণুর ইলেকট্রন বিন্যাস 1s22s22p63s1, এটার শেষ কক্ষপথে একটি ইলেকট্রন আছে এবং এটা বিজোড়। ক্যালসিয়ামের ইলেকট্রন বিন্যাস 1s22s22p63s23p64s2 । এটার শেষ কক্ষপথে ২ টি ইলেকট্রন। এটি একটি জোড় সংখ্যা এবং 4s2 তে ইলেকট্রন জোড়ায় আছে। তাহলে যোজনী ২ হয় কি করে। বলে রাখি s অরবিটালের জন্য হুন্ডের নীতি প্রয়োগ হয় না। এখন আমরা কার্বন এর ইলেকট্রন বিন্যাস দেখি 1s2, 2s2, 2p2. শেষ অরবিটালে ইলেকট্রন ২ টি। এখানেই হুন্ডের নীতি প্রয়োগ করলে দেখব 2px1, 2py1. ২ টি ইলেকট্রন ই বিজোড় আছে। তাই কার্বনের যোজনী ২। কিন্তু বিশেষ অবস্থায় 2s2 এর ১ টি ইলেকট্রন ও 2pz1 এসে পরে। এবং সব গুলি ইলেকট্রন বিজোড় হয় ও যোজনী ৪ হয়। যোজনী সবসময় পূর্ণ সংখ্যা হয়। কখনও ভগ্নাংশ হয় না যোজনীর মান সর্বদাই ধনাত্মক হয়। যোজনী পরিবর্তনশীল হতে পারে। একই মৌলের যোজনী একাধিক হতে পারে। যেমন তামা (+১, +২)।
ঢাকা বিশ্ববিদ্যালয় শোক দিবস

১৯৮৫ সালের ১৫ই অক্টোবর ঢাকা বিশ্ববিদ্যালয়ের জগন্নাথ হলের একটি হলরুমের ছাদ ধসে পড়ে ৪০ জন মারা গিয়েছিলে, যে ঘটনার স্মরণে ১৫ অক্টোবর ঢাকা বিশ্ববিদ্যালয়ে শোক দিবস পালন করা হয়। যেই ভবনটির ছাদ ধসে দুর্ঘটনাটি ঘটে সেটিকে ১৯৮৫ সাল পর্যন্ত'পরিষদ ভবন' বা 'অ্যাসেম্বলি হল' বলা হতো। ১০০ বছরেরও বেশি পুরনো অডিটোরিয়ামটি তৎকালীন পূর্ব পাকিস্তান প্রদেশের পরিষদ ভবন বা সংসদ ভবন ছিল, যা অ্যাসেম্বলি হল বা পরিষদ ভবন হিসেবে পরিচিত ছিল। পরবর্তীতে নতুন প্রাদেশিক ভবন নির্মিত হলে ১৯৬৩ সালে ভবনটি ঢাকা বিশ্ববিদ্যালয়ের কাছে হস্তান্তর করা হয়। ১৯৮৫ সালের ১৫ই অক্টোবরের দুর্ঘটনার আগ পর্যন্ত এটি জগন্নাথ হলের টেলিভিশন কক্ষ হিসেবে ব্যবহৃত হতো। ঘটনার রাতে তুমুল বৃষ্টির মধ্যে পুরনো ভবনটির ছাদ ধসে পড়ে। সে সময় বঙ্গোপসাগরে সৃষ্ট নিম্নচাপ জনিত কারণে রাজধানী ঢাকা মহানগরীর ওপর দিয়ে ঘণ্টায় ১০০ কিলোমিটার বেগে দমকা হাওয়া বয়ে যাচ্ছিল। ভবনটির ছাদ বৃষ্টির পানিতে নরম হয়ে যাওয়ায় আগে থেকেই বৃষ্টির পানি পড়তো। সেই কারণে ভবনে মেরামতের কাজ চলছিল। সে রাতে বিটিভিতে প্রচারিত নাটক 'শুকতারা' দেখার জন্য অনেকে সেখানে গিয়েছিলেন। নাটক শুরু হওয়ার মিনিট পাঁচেকের মধ্যেই দুর্ঘটনাটি ঘটে। সেসময় রুমের ভেতরে আনুমানিক দেড় থেকে দুইশো' মানুষ ছিল বলে ধারণা হয়। তবে পরের দিনে প্রকাশিত পত্র-পত্রিকা এবং ওই ঘটনা নিয়ে বিভিন্ন লেখকের লেখায় উপস্থিত মানুষের সংখ্যা ৩০০-৪০০ ছিল বলেও উল্লেখ করা হয়। তখনকার সংবাদপত্র থেকে জানা যায় যে ঘটনায় তাৎক্ষণিকভাবে ৩৪ জন মারা যায়। পরে চিকিৎসাধীন অবস্থায় আরও ৫ জনের মৃত্যু ঘটে। নিহতদের মধ্যে ২৬ জন ছিলেন ছাত্র, ১৩ জন ছিলেন বিশ্ববিদ্যালয়ের কর্মচারী ও অতিথি। এছাড়া আহত হন শতাধিক। এই দুর্ঘটনায় শোক প্রকাশ করেন তৎকালীন রাষ্ট্রপতি, বিভিন্ন রাজনৈতিক নেতাসহ বিদেশি কূটনীতিকরা শোক জানান। ৩ দিন জাতীয় শোক ঘোষণা করে জাতীয় পতাকা অর্ধনমিত রেখে ১৬ অক্টোবর সারাদেশে শিক্ষাপ্রতিষ্ঠান বন্ধ ঘোষণা করা হয়। এ ঘটনার পর থেকেই দিনটি ঢাকা বিশ্ববিদ্যালয়ের শোক দিবস হিসেবে পালিত হয়ে আসছে। এই ঘটনায় নিহতদের স্মৃতি রক্ষার্থে পরবর্তী সময়ে সেখানে নির্মিত হয় ‘অক্টোবর স্মৃতি ভবন’। তাদের স্মরণে অক্টোবর ভবনের নিচতলায় একটি ছোট জাদুঘর আছে। সেদিনের ব্যবহৃত টিভি রাখা আছে জাদুঘরে। মৃত্যুবরণ করা বেশ কয়েকজনের ছবিও আছে সেখানে। এ ছাড়া ভবনটির সামনে নিহতদের স্মরণে তাদের নাম সংবলিত 'স্মৃতি অক্টোবর' একটি নামফলক স্থাপন করা হয়েছে। "'অক্টোবর ট্রাজেডি' - ৩৫ বছর আগে যে রাতে ধসে পড়ে জগন্নাথ হলের ভবন"। বিবিসি বাংলা। সংগ্রহের তারিখ ২০২২-১০-২১।  "ঢাকা বিশ্ববিদ্যালয় শোক দিবস"। দৈনিক কালের কণ্ঠ। ২০১৮-১০-১৪। সংগ্রহের তারিখ ২০২২-১০-২১।  অজানা প্যারামিটার |1= উপেক্ষা করা হয়েছে (সাহায্য)
ত্রিকোণমিতিক অপেক্ষক

ত্রিকোণমিতিক অপেক্ষক (ইংরেজি: Trigonometric function) বলতে গণিতে কোণের অপেক্ষককে বোঝায়। এটি বৃত্তীয় ফাংশন নামেও পরিচিত। ত্রিভুজে কোণের সাথে বাহুর সম্পর্ক তৈরির জন্য এই ফাংশনগুলো ব্যবহার করা হয়। ত্রিভুজ নিয়ে আলোচনার জন্য ত্রিকোণমিতিক ফাংশন খুবই গুরুত্বপূর্ণ। সবচেয়ে বেশি পরিচিত ত্রিকোণমিতিক ফাংশনগুলো হলো সাইন (sin), কোসাইন (cos) এবং ট্যানজেন্ট (tan)। আদর্শ একক ব্যাসার্ধের বৃত্তে, যেখানে কেন্দ্রগামী ও "x"-অক্ষের সাথে কিছু কোণ করে থাকে এমন একটি রেখা দ্বারা গঠিত ত্রিভুজ-এর ক্ষেত্রে, কোণটির সাইন থেকে ত্রিভুজের "y"-উপাদান (উচ্চতা) পাওয়া যায়, কোসাইন থেকে ত্রিভুজটির "x"-উপাদান (ভূমি) এবং ট্যানজেন্ট থেকে ত্রিভুজটির ঢাল পাওয়া যায় ("x"-উপাদান ভাগ "y"-উপাদান)। সাধারণত সমকোণী ত্রিভুজের দুইটি বাহুর অনুপাত দ্বারা ঐ ত্রিভুজের একটি কোণের ত্রিকোণমিতিক ফাংশন বুঝানো হয় এবং একইভাবে একক বৃত্তের বিভিন্ন ছেদাংশ দ্বারা সংজ্ঞায়ন করা যায়। আধুনিক সংজ্ঞাগুলো এই ফাংশনগুলোকে অসীম ধারা, কিছু ব্যাবকলনীয় সমীকরণের সমাধান এমনকি জটিল সংখ্যারূপেও প্রকাশ করে। গণিত প্রবেশদ্বার Remmert, Reinhold (১৯৯১)। Theory of complex functions। Springer। পৃষ্ঠা 327। আইএসবিএন 0-387-97195-5।  Extract of page 327 উইকিবইয়ে এই বিষয়ের উপরে একটি বই রয়েছে: ত্রিকোণমিতি Visionlearning Module on Wave Mathematics GonioLab: Visualization of the unit circle, trigonometric and hyperbolic functions Dave's draggable diagram. (Requires java browser plugin)